Možná apendicitída? Bolesť na pravej strane podbruška bez teploty
Dobrý deň, prosím Vás pár dní cítim bolesti na pravej strane podbruška. Nie je to nejaký extrém, dá sa s tým fungovať, pri chôdzi to nebolí ani pri aktivite. Teplotu taktiež nemám. Je mozne že je to apendicída?
Dobrý deň,
ďakujeme za prejavenú dôveru.
Apendicitída zvyčajne spôsobuje náhlu a intenzívnu bolesť, ktorá sa zhoršuje pri pohybe a často je sprevádzaná teplotou, nevoľnosťou, alebo vracaním. Jej výskyt vo Vašom prípade však nie je vylúčený.
Existuje však aj množstvo iných príčin bolesti v oblasti pravého podbruška, ako napríklad problémy s tráviacim systémom, zápal močového mechúra alebo u žien gynekologické problémy.
Ak príznaky neustupujú, nastane zhoršenie, alebo ak sa objavia ďalšie príznaky, ako napríklad horúčka, vracanie, alebo silnejšia bolesť, je pre stanovenie skutočnej príčiny podtúpiť lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová